Tuloksia | Inno-Vointi
Aihearkisto: Tuloksia
Inno-Vointi -tulosten pohjalta julkaistu Viesti Päättäjille
Posted on 26.5.2014 by Mervi Hasu
Työterveyslaitos tuottaa tärkeistä ja ajankohtaisista aiheista Viesti Päättäjille -tietolehtisiä, joissa lyhyesti esitellään aiheeseen liittyvä keskeinen tieto ja toimenpidesuositukset. Viesti on suomeksi ja ruotsiksi.
Inno-Vointi- tutkimuksen tulokset ovat keskiössä Työterveyslaitoksen uusimmassa päättäjäviestissä!
Tämä viesti on suunnattu siis erityisesti julkisen sektorin päättäjille; johtajille, esimiehille, luottamushenkilöille ja asiantuntijoille, jotka valmistelevat päätösesityksiä. Viestiä voi käyttää tausta-aineistona strategian pohtimisessa, palvelujen kehittämisessä ja osaamisen kehittämistoimien suunnittelussa.
VP 5/2014 Johtaja: Ota henkilöstö ja käyttäjät kumppaneiksi uudistamaan julkisia palveluja
Johtamiseen tarvitaan innovaatioita ja kumppanuutta edistävä toimintatapa. Kehittämistoiminnalla on myös oltava jatkuvuutta ja vaikutusta, jotta henkilöstö kokee siihen osallistumisen mielekkääksi ja motivoivaksi. Aktiivinen esimies, joka itsekin havainnoi asiakaskokemuksia ja tarjoaa kehittämistilaisuuksia, on työntekijöille oivallinen malli ja innovointivireen tartuttaja.
Lue koko viesti toimenpidesuosituksineen täältä:
http://www.ttl.fi/fi/tyoterveyslaitos/viesti_paattajille/Documents/VP5_2014_johtamisen%20laatu.pdf
Tarvitseeko työntekijä strategialaseja innovoidakseen?
Posted on 19.3.2014 by Tiina Tuominen
Mikä mahdollistaa työntekijälähtöisen innovoinnin? Työntekijät on todettu yhä tärkeimmiksi innovaatiotoiminnalle. He tuntevat käytännön kontekstin ja asiakastarpeet ja tietävät, miten uudistus tulee vaikuttamaan käytännössä. He siis tietävät, mikä on hyödyllistä. Vai tietävätkö?
Rajoitteeksi saattaa nousta kyky arvioida mahdollisuuksia ja uudistusten vaikutusta laaja-alaisemmin ja strategisemmin. Mikä on arvokasta omille asiakkaille ei välttämättä luo arvoa organisaatiolle. Tutkimuksissa onkin esitetty osallistamisen mallia, jossa strategia toimii sekä inspiraationa että rajoitteena työntekijöiden innovoinnille. Kun työntekijät tuntevat sekä strategian että asiakastarpeet, he voivat reflektoida nykyistä toimintaa vastaantulevien haasteiden ja mahdollisuuksien näkökulmasta.
Työntekijöiden haastattelut monissa organisaatioissa kuitenkin osoittavat, että strategian jalkautuminen työntekijätasolle on suorastaan harvinaista. Sen ymmärrettäväksi tekeminen on vielä vaikeampaa. Strategia esitetään ylätason tavoitteina ja painopisteinä, joiden merkitys työntekijän työlle jää mysteeriksi.
Onko tämä vahinko vai ei?
Tutkimuksemme osoittaa, että innovaatiotoiminnan kannalta niin ei välttämättä ole. Tämä siksi, koska uudistusten kehittyvät yhteistyössä – yhdellä henkilöllä on harvoin riittävä osaaminen, kokemus ja verkostot tunnistaa ja arvioida mahdollisuuksia kaikilta näkökulmilta. Työntekijät aistivat parhaiten nykyisen asiakaskentän muutokset, kun taas johdon näkemystä tarvitaan arvioitaessa uusien ideoiden yleistettävyyttä laajemmassa kentässä. Näiden näkökulmien erillisyys voi olla jopa hyödyksi hedelmällisten muutosdialogin synnyttämiseksi.
Yksittäisen työntekijän ei siis tarvitse olla samanaikaisesti strategisti ja käytännön asiantuntija. Sen sijaan innovoijilta vaaditaan kykyä 1) tunnistaa ne tahot, joilla on tärkeitä näkökulmia ja resursseja uudistuksen läpivientiin ja 2) koordinoida keskinäistä yhteistyötä luomalla kullekin tarkoituksenmukaisen roolin. Esimerkiksi asiantuntijaorganisaatioissa tunnistimme viidenlaisia osallistumisen rakenteita keskitetystä hajautettuun. Riippuen uudistuksen luonteesta ja resurssien hajautumisesta työntekijät kehittävät palvelua joissain tilanteissa itsenäisesti ideasta toteutukseen, kun taas toisissa keskitetty koordinointi ja päätöksenteko on tarpeen.
Paras tapa yhdistää työntekijöiden ainutlaatuiset resurssit strategisiin näkökulmiin määrittyy siis aina käsillä olevan tilanteen mukaan. Heitä siis viimeistään nyt jäykät prosessimallit arkistoitaviksi ja lisää herkkyyttä työntekijöiden roolien muodostamiseen!
Ideoita työntekijöiden rooleihin julkisen sektorin innovaatiotoiminnassa
Katso väitöskirja roolirakenteista asiantuntijaorganisaatioiden innovaatiotoiminnassa
Lisätietoa strategialähtöisestä osallistamisesta: Fuglsang, L. & Sundbo, J. (Eds.) 2002. Innovation as strategic reflexivity. London: Routledge.
Kategoriat: Tuloksia, Yleinen	| Avainsanat: Rooli, strategia, työntekijälähtöisyys	| 1 vastaus
Inno-Vointi-malli ja ITU! -kirja julkaistu päätösseminaarissa!
Posted on 22.5.2013 by Mikko Lehtonen
Inno-Vointi-projektin loppuseminaarissa oli eilen 174 osallistujaa. Tunnelma oli innostunut ja iltapäivä onnistui mainiosti.
Täydennämme seminaarin materiaalit: kalvoesitykset, videot ja tiedotteet seminaarien materiaalit -sivulle.
Inno-Vointi-projektin päätuotokset Inno-Vointi-malli ja ITU! -kirja julkaistiin seminaarissa.
Inno-Vointi-malli löytyy verkkosivustona osoitteesta www.inno-vointi.fi.
ITU! Innovaattorin työkirjaa voi tilata edullisesti Työterveyslaitoksen kirjakaupasta.
Kiitokset kaikille seminaarin osallistujille ja puhujille, toivomme että palaatte Inno-Vointi-sivustolle usein!
Inno-Vointi-projektin projektiryhmä päätösseminaarin jälkeen 21.5.2013 Aalto-yliopiston LUME-keskuksessa. (kuva: Marja Haapio, jukrama.fi)
Kategoriat: Tuloksia, Uutinen, Yleinen	| Avainsanat: Inno-Vointi-malli, innovaattorin, ITU!, työkirja	| Vastaa